

**Sociálna poisťovňa, pobočka Dunajská Streda, Vás informuje o otvorení vysunutého pracoviska v Šamoríne.**

Vysunuté pracovisko má charakter informačného poradenského centra s agendou **dôchodkového poistenia** (odborné poradenstvo, spisovanie žiadostí o dôchodok (starobný, predčasný, invalidný), **výberu poistného** (odborné poradenstvo v oblasti výberu poistného, registrácia zamestnávateľov, SZČO, dobrovoľne poistené osoby; žiadosti PDA1, vydávanie potvrdení), **nemocenského poistenia** (vydávanie potvrdení) a **poistenia v nezamestnanosti** (vydávanie potvrdení) .

**Poistenci z dotknutých obcí tak kvôli riešeniu dôchodkového a nemocenského poistenia či oblasti výberu poistného už nebudú musieť cestovať do vzdialenejšej Dunajskej Stredy.**

Zamestnanci vysunutého pracoviska Sociálnej poisťovne sú klientom k dispozícii na Bratislavskej ceste 82/35 v Šamoríne v budove Úradu práce v nasledovných otváracích hodinách:

* pondelok: 8:00-12:00 13:00-15:00
* utorok: 8:00-12:00 13:00-15:00
* streda: 8:00-12:00 13:00-17:00
* štvrtok: nestránkový deň
* piatok: 8:00-12:00

Tel.č.:

|  |  |
| --- | --- |
| 0918 518 847 | výber poistného, potvrdenia |
| 0915 595 809 | dôchodkové poistenie |